section_heading: Polarnost kovalentne veze
paragraph_text: Kovalentna veza zato može biti nepolarna i polarna. U nepolarnoj vezi između dva jednaka atoma (H<sub>2</sub>, O<sub>2</sub>, N<sub>2</sub>) nema preraspodjele naboja i atomi su električno neutralni. Veza postaje polarna kada stvaranje veze ostavlja djelomične naboje na atomima. Molekula klorovodika ima polarnu kovalentnu vezu jer dolazi do malog pomaka elektrona prema atomu klora i nastaje:<math>\quad \mathrm{H^{\delta +}-Cl^{\delta -}}\quad</math> (δ je oznaka male vrijednosti). To se događa zato što atomi klor i vodik imaju različitu elektronegativnost, sposobnost privlačenja zajedničkog elektronskog para. Sličan pomak događa se i u molekuli vode:<math>\quad \mathrm{H^{\delta +}-O^{\delta -}-H^{\delta +}}\quad</math>. Polarnost veze znači da veza nije čisto kovalentna već ima dio ionskog karaktera.